Havstad

Havstad er et boligstrøk på Byåsen i Trondheim beliggende mellom Nyborg og Havstein, sør for Sverresborg. Området består hovedsakelig av boligblokker. Gården Havstad ble fradelt Havstein i 1908 og solgt til Grethe Kristiansten. Gården tilhørte i 1923 eieren av gården Rogner, løytnant Sigmund Berg, som drev de to gårdene samlet. Parsellen Havstad østre ble fradelt Havstad i 1910. Begge gårdene ble utstykket til boligbebyggelse i 1960-årene, og husene på Havstad ble revet i 1968–69, mens alléen som gikk fra Byåsveien opp til gården er bevart. Gårdshusene på Havstad østre er bevart, og ligger mellom Byåsveien og Statsråd Krohgs veg.

Litteratur 

Byåsen
Strøk i Trondheim